CELEX: 32022R0090
Language: hr
Date: 2022-01-21 00:00:00
Title: Provedbena uredba Komisije (EU) 2022/90 оd 21. siječnja 2022. o utvrđivanju pravila za primjenu Direktive (EU) 2019/883 Europskog parlamenta i Vijeća u pogledu detaljnih elemenata mehanizma Unije za ciljanu provjeru na temelju rizika za odabir brodova za inspekcijski pregled (Tekst značajan za EGP)

24.1.2022   
               
               
                  HR
               
               
                  Službeni list Europske unije
               
               
                  L 15/7
               
            
         PROVEDBENA UREDBA KOMISIJE (EU) 2022/90
         оd 21. siječnja 2022.
         o utvrđivanju pravila za primjenu Direktive (EU) 2019/883 Europskog parlamenta i Vijeća u pogledu detaljnih elemenata mehanizma Unije za ciljanu provjeru na temelju rizika za odabir brodova za inspekcijski pregled
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2019/883 Europskog parlamenta i Vijeća od 17. travnja 2019. o lučkim uređajima za prihvat isporuke brodskog otpada, izmjeni Direktive 2010/65/EU i stavljanju izvan snage Direktive 2000/59/EZ (1), a posebno njezin članak 11. stavak 2. drugi podstavak,
         budući da:
         
                     (1)
                  
                  
                     Učinkovita provedba obveze isporuke otpada u lučke uređaje za prihvat od ključne je važnosti za učinkovito rješavanje problema morskog otpada i drugog otpada iz pomorskog prometa koji ulazi u morski okoliš.
                  
               
                     (2)
                  
                  
                     Jedinstvenim mehanizmom Unije za ciljanu provjeru na temelju rizika trebali bi se osigurati jedinstveni uvjeti za odabir brodova za inspekcijski pregled u skladu s člankom 11. stavkom 2. Direktive (EU) 2019/883.
                  
               
                     (3)
                  
                  
                     Uspostavom mehanizma Unije za ciljanu provjeru na temelju rizika relevantna tijela u državama članicama trebaju imati pomoćni alat za ispunjavanje obveze u pogledu inspekcijskih pregleda u skladu s člankom 11. stavkom 1. Direktive (EU) 2019/883.
                  
               
                     (4)
                  
                  
                     Kako bi se procijenio rizik od neusklađenosti broda s obvezama utvrđenima u Direktivi (EU) 2019/883, trebalo bi uzeti u obzir nekoliko parametara koji zajedno pružaju jasan pokazatelj takvog rizika. Ti bi parametri trebali biti: neusklađenost ili naznake neusklađenosti sa zahtjevima za isporuku otpada; vremensko razdoblje koje je proteklo od posljednjeg inspekcijskog pregleda; postojanje prethodnih izvješća o neusklađenosti nadležnih lučkih uprava; prethodna i sljedeća luka pristajanja; postojanje izuzeća za predmetni brod; te informacije iz sustava SafeSeaNet i THETIS-EU.
                  
               
                     (5)
                  
                  
                     Kako bi se osigurali jedinstveni uvjeti za odabir brodova za inspekcijski pregled, nužno je da države članice primjenjuju usklađenu metodologiju. Provedbeni akti doneseni na temelju Direktive (EU) 2019/883 trebali bi stoga biti u obliku provedbenih uredbi.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Odbora za sigurnost na moru i sprečavanje onečišćenja s brodova,
                  
               DONIJELA JE OVU UREDBU:
         
            Članak 1.
            
               1.   Za potrebe inspekcijskih pregleda države članice razvrstavaju brodove iz članka 3. stavka 1. točke (a) Direktive (EU) 2019/883 u sljedeće kategorije razine rizika:
               
                           (a)
                        
                        
                           razina rizika 1 (visoki rizik);
                        
                     
                           (b)
                        
                        
                           razina rizika 2 (srednji rizik);
                        
                     
                           (c)
                        
                        
                           razina rizika 3 (niski rizik);
                        
                     
                           (d)
                        
                        
                           razina rizika 4 (minimalni rizik).
                        
                     
            
               2.   Kategorija razine rizika za svaki brod određuje se na temelju parametara rizika utvrđenih u tablici 1. Priloga.
            
            
               3.   Parametri razine rizika utvrđeni u tablici 1. Priloga primjenjuju se u skladu s metodologijom iz točaka od 1. do 4. Priloga.
            
         
         
            Članak 2.
            Pri ispunjavanju obveza u pogledu inspekcijskih pregleda utvrđenih u članku 11. Direktive (EU) 2019/883 države članice moraju ispunjavati sljedeće zahtjeve:
            
                        (a)
                     
                     
                        davati prednost inspekcijskim pregledima brodova s višom razinom rizika;
                     
                  
                        (b)
                     
                     
                        za inspekcijski pregled nasumično odabrati najmanje 1 % broja brodova koji se pregledavaju svake godine.
                     
                  
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 151, 7.6.2019., str. 116.
         
      
      
         
            PRILOG
            Metodologija:
            
               1.   
               
                  Parametri rizika utvrđeni u tablici 1. upotrebljavaju se za određivanje razine rizika plovila.
               
            
            
               2.   
               
                  Svakom parametru rizika utvrđenom u tablici 1. dodjeljuje se različita oznaka u boji koja predstavlja razinu rizika: crvena (visoka), narančasta (srednja) ili žuta (niska).
               
            
            
               3.   
               
                  Dodjela razine rizika brodu na temelju upozorenjâ za parametre rizika iz tablice 1. temelji se na kriterijima utvrđenima u tablici 2.
               
            
            
               4.   
               Kako bi se primijenilo nekoliko istodobnih aktivnih upozorenja za dodjelu razina rizika utvrđenih u tablici 2., mogu se primijeniti konverzijski faktori utvrđeni u tablici 3.
               
                  Tablica 1.
               
               
                  Parametri rizika
               
               
                           Broj parametra rizika
                        
                        
                           Razina rizika za upozorenje (oznaka u boji)
                        
                        
                           Opis parametra rizika
                        
                        
                           Kriteriji za aktiviranje upozorenja za parametar rizika
                        
                        
                           Kriteriji za deaktiviranje upozorenja za parametar rizika
                        
                     
                           1
                        
                        
                           Narančasta
                        
                        
                           Neusklađenost sa zahtjevima za prethodnu obavijest o isporuci otpada utvrđenu u članku 6. Direktive (EU) 2019/883.
                        
                        
                           Upozorenje se aktivira ako prethodna obavijest o isporuci otpada nije poslana ili ne sadržava obvezne informacije.
                        
                        
                           Upozorenje se priprema za luku A na temelju prethodne obavijesti o isporuci otpada poslane luci A. Upozorenje se mora ponovno procijeniti u svakoj luci.
                        
                     
                           2
                        
                        
                           Narančasta
                        
                        
                           Informacije dobivene od brodara, agenta ili zapovjednika broda u skladu s člankom 6. Direktive (EU) 2019/883.
                        
                        
                           Upozorenje se aktivira ako se provjerom valjanosti sadržaja prethodne obavijesti o isporuci otpada otkrije da brod možda nije usklađen s Direktivom.
                        
                        
                           Upozorenje se priprema za luku A na temelju prethodne obavijesti o isporuci otpada poslane luci A. Upozorenje se mora ponovno procijeniti u svakoj luci.
                        
                     
                           3
                        
                        
                           Narančasta
                        
                        
                           Datum prethodnih inspekcijskih pregleda provedenih u skladu s člankom 10. Direktive (EU) 2019/883.
                        
                        
                           Upozorenje se aktivira ako brod nije pregledan u skladu s člankom 10. Direktive (EU) 2019/883 u prethodnih 12 mjeseci.
                           Napomena: To bi upozorenje trebalo biti aktivno tek nakon 28. lipnja 2022.
                        
                        
                           Upozorenje se deaktivira nakon evidentiranja inspekcijskog pregleda u skladu s člankom 14. stavkom 2. točkom (a) Direktive (EU) 2019/883.
                        
                     
                           4
                        
                        
                           Crvena
                        
                        
                           Postojeća izvješća inspekcijskih tijela lučkih uređaja za prihvat, lučkih uprava ili drugih nadležnih tijela koja upućuju na to da brod nije usklađen s člankom 7. Direktive (EU) 2019/883.
                        
                        
                           Inspektori lučkih uređaja za prihvat ručno aktiviraju upozorenje u sustavu THETIS-EU.
                        
                        
                           Upozorenje se deaktivira nakon zaključenja inspekcijskog pregleda (status „Pregledano”) bez otkrivanja neusklađenosti.
                        
                     
                           5
                        
                        
                           Narančasta
                        
                        
                           Upozorenje o neusklađenostima u lučkim uređajima za prihvat
                        
                        
                           Upozorenje se aktivira ako su u lučkim uređajima za prihvat utvrđene neusklađenosti broda u posljednjih šest mjeseci uz odgovarajuće izvješće u THETIS-EU-u.
                        
                        
                           Upozorenje se deaktivira nakon zaključenja inspekcijskog pregleda (status „Pregledano”) bez otkrivanja neusklađenosti.
                        
                     
                           6
                        
                        
                           Narančasta
                        
                        
                           Dostatno namjensko skladištenje
                        
                        
                           Upozorenje se aktivira ako se namjensko skladištenje na brodu ne smatra dostatnim u skladu s kriterijima upotrijebljenima za primjenu članka 8. stavka 4. točke (b).
                        
                        
                           Upozorenje se priprema za luku A na temelju prethodne obavijesti o isporuci otpada poslane luci A. Upozorenje se mora ponovno procijeniti u svakoj luci.
                        
                     
                           7
                        
                        
                           Žuta
                        
                        
                           Sljedeća luka pristajanja
                        
                        
                           Smatra se da povećava razinu rizika ako nije riječ o luci EU-a ili nije poznata. Za procjenu tog upozorenja, luke u Islandu, Norveškoj i Ujedinjenoj Kraljevini (uključujući Otok Man, Kanalske otoke te Gibraltar) i ruske luke u Baltičkom moru smatraju se lukama EU-a.
                        
                        
                           Upozorenje se priprema za luku A na temelju prethodne obavijesti o isporuci otpada poslane luci A. Upozorenje se mora ponovno procijeniti u svakoj luci.
                        
                     
                           8
                        
                        
                           Žuta
                        
                        
                           Prethodna luka pristajanja
                        
                        
                           Smatra se da povećava razinu rizika ako nije riječ o luci EU-a. Za procjenu tog upozorenja, luke u Islandu, Norveškoj i Ujedinjenoj Kraljevini (uključujući Otok Man, Kanalske otoke te Gibraltar) i ruske luke u Baltičkom moru smatraju se lukama EU-a.
                        
                        
                           Upozorenje se priprema za luku A na temelju prethodne obavijesti o isporuci otpada poslane luci A. Upozorenje se mora ponovno procijeniti u svakoj luci.
                        
                     
                           9
                        
                        
                           Žuta
                        
                        
                           Upozorenje o izuzeću
                        
                        
                           Upozorenje se aktivira ako brod ima izuzeće i ako nije pregledan 12 mjeseci, kako bi se osiguralo da ti brodovi budu uključeni u inspekcijske preglede.
                        
                        
                           Upozorenje se mora ponovno procijeniti u svakoj luci.
                        
                     
                           10
                        
                        
                           Crvena
                        
                        
                           Upozorenje o nezgodi vrste „otpad”
                        
                        
                           Upozorenje se aktivira ako je izvješće o nezgodi vrste „otpad” izdano u sustavu SafeSeaNet za predmetno plovilo u prethodnoj luci.
                        
                        
                           Upozorenje se deaktivira nakon zaključenja inspekcijskog pregleda (status „Pregledano”) bez otkrivanja neusklađenosti ili kad nezgoda prestane biti aktivna u sustavu SafeSeaNet.
                        
                     
                  Tablica 2.
               
               
                  Dodjela razina rizika na temelju broja aktivnih ulaznih podataka
               
               
                           Kriteriji za razine rizika
                        
                     
                           Razina rizika 1
                        
                        
                           Jedno ili više crvenih upozorenja
                        
                     
                           Razina rizika 2
                        
                        
                           Jedno ili više (1) narančastih upozorenja
                        
                     
                           Razina rizika 3
                        
                        
                           Jedno ili više (1) žutih upozorenja
                        
                     
                           Razina rizika 4
                        
                        
                           Nema aktivnog upozorenja
                        
                     
                  Tablica 3.
               
               
                  Konverzijski faktori za kombiniranje nekoliko paralelnih aktivnih parametara za primjenu razina rizika iz tablice 2.
               
               
                           Konverzijski faktor
                        
                     
                           Tri žuta upozorenja
                        
                        
                           Jedno narančasto upozorenje
                        
                     
                           Tri narančasta upozorenja
                        
                        
                           Jedno crveno upozorenje
                        
                     
            
               (1)  Do broja koji aktivira primjenu konverzijskog faktora.